L 332/8
DA
Den Europæiske Unions Tidende
27.12.2022
(33)
Forordning (EU) 2020/852 ændrede forordning (EU) 2019/2088 ved at kræve, at de finansielle markedsdeltagere i de oplysninger, der gives forud for indgåelse af en aftale, og de periodiske oplysninger om finansielle produkter, der har bæredygtige investeringer som mål og investerer i en økonomisk aktivitet, der bidrager til et miljømæssigt mål som omhandlet i nævnte forordnings artikel 2, nr.
17), medtager oplysninger om det miljømæssige mål som fastsat i forordning (EU) 2020/852 og en beskrivelse af, hvordan og i hvilket omfang de investeringer, der ligger til grund for det finansielle produkt, er i miljømæssigt bæredygtige økonomiske aktiviteter som omhandlet i nævnte forordnings artikel 3.
Desuden stilles der i henhold til forordning (EU) 2019/2088 nu også krav om, at de finansielle markedsdeltagere i de oplysninger, der gives forud for indgåelse af en aftale, og de periodiske oplysninger om finansielle produkter, der fremmer miljømæssige karakteristika, medtager oplysninger, som kræves for finansielle produkter, der har bæredygtige investeringer som mål og investerer i en økonomisk aktivitet, der bidrager til et miljømæssigt mål i nævnte forordnings forstand.
Det er nødvendigt at sætte slutinvestorerne i stand til let at sammenligne graderne af finansielle produkters investeringer i miljømæssigt bæredygtige økonomiske aktiviteter.
De finansielle markedsdeltagere bør derfor med henblik på artikel 6, stk.
1 og 2, og artikel 11, stk.
2, i forordning (EU) 2019/2088 i bilagene til de dokumenter eller oplysninger, der er omhandlet i nævnte forordnings artikel 6, stk.
3, og artikel 11, stk.
2, medtage grafiske fremstillinger af sådanne investeringer på grundlag af en standardiseret parameter med tælleren bestående af markedsværdien af investeringer i miljømæssigt bæredygtige økonomiske aktiviteter og nævneren bestående af markedsværdien af alle investeringer.
For at give pålidelige oplysninger til slutinvestorerne bør tælleren omfatte markedsværdien af investeringerne i investeringsmodtagende virksomheder, som udgør andelen af miljømæssigt bæredygtige økonomiske aktiviteter i disse investeringsmodtagende virksomheder, og provenuet af gældsværdipapirer, hvis betingelserne for gældsværdipapirerne kræver, at dette provenu anvendes til miljømæssigt bæredygtige økonomiske aktiviteter.
For at medtage alle investeringer, der kan finansiere miljømæssigt bæredygtige økonomiske aktiviteter, bør det være muligt at medtage infrastrukturaktiver, fast ejendom, securitiseringsaktiver og investeringer i andre finansielle produkter, jf. artikel 5, stk.
1, og artikel 6, stk.
1, i forordning (EU) 2020/852, i tælleren.
På grund af manglen på pålidelige metoder til at fastslå, i hvilket omfang eksponeringer, der er opnået gennem derivater, er eksponeringer mod miljømæssigt bæredygtige økonomiske aktiviteter, bør sådanne eksponeringer ikke medtages i tælleren.
Nævneren bør bestå af markedsværdien af alle investeringer.
(34)
Der findes i øjeblikket ingen egnet metode til at beregne, i hvilket omfang eksponeringer mod centralregeringer, centralbanker og overnationale udstedere ("statsengagementer") er eksponeringer mod miljømæssigt bæredygtige økonomiske aktiviteter.
For at øge slutinvestorernes oplysningsniveau bør omfanget af investeringer i miljømæssigt bæredygtige økonomiske aktiviteter beregnes og grafisk repræsenteres på to måder.
Den første måde er at gøre det muligt at medtage investeringer i gældsværdipapirer udstedt af centralregeringer, centralbanker og overnationale udstedere i tælleren, hvis betingelserne for gældsværdipapirerne kræver, at provenuet anvendes til miljømæssigt bæredygtige økonomiske aktiviteter, og at investeringer i gældsværdipapirer udstedt af centralregeringer, centralbanker og overnationale udstedere medtages i nævneren, uanset anvendelsen af provenuet.
For yderligere at give et informativt grundlag for slutinvestorers investeringsbeslutninger bør de finansielle markedsdeltagere forklare, hvorfor visse statsengagementer ikke er i miljømæssigt bæredygtige økonomiske aktiviteter, herunder, hvis dette er tilfældet, fordi der ikke findes egnede metoder til at beregne, i hvilket omfang disse eksponeringer er eksponeringer mod miljømæssigt bæredygtige økonomiske aktiviteter.
Den anden måde er at udelukke statsenga­ gementer fra tælleren og fra nævneren og dermed forbedre sammenligneligheden mellem finansielle produkter yderligere og gøre det muligt for slutinvestorer at vurdere, i hvilket omfang finansielle produkter investerer i miljømæssigt bæredygtige økonomiske aktiviteter uden medtagelse af statsengagementer.
(35)
De finansielle markedsdeltagere bør kunne forlade sig på tredjepartsdataleverandører, hvis virksomheder endnu ikke har opfyldt forpligtelsen i artikel 8 i forordning (EU) 2020/852 til at offentliggøre oplysninger om, hvordan og i hvilket omfang deres aktiviteter er forbundet med økonomiske aktiviteter, der kvalificeres som miljømæssigt bæredygtige i henhold til artikel 3 og 9 i nævnte forordning.
Ved vurderingen af investeringer i investering­ smodtagende virksomheder, som ikke er omfattet af de oplysninger, der kræves i henhold til artikel 8 i forordning (EU) 2020/852, bør de finansielle markedsdeltagere vurdere og anvende de offentligt indberettede data.
Kun hvis sådanne data ikke er tilgængelige, bør de finansielle markedsdeltagere have mulighed for at anvende data, der er indhentet enten direkte fra investeringsmodtagende virksomheder eller fra tredjeparter, i hvert enkelt tilfælde forudsat at de data, der gøres tilgængelige i henhold til sådanne oplysninger, svarer til de data, der gøres tilgængelige i henhold til de oplysninger, der gives i henhold til nævnte artikel 8.